gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8673, del 08-11-2019 (2019/9718)

RESOLUCIÓ d'11 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04056 en l'àrea de coneixement de Llenguatges i Sistemes Informàtics.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9718


Data del document
:   11-10-2019

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 d'octubre de 2019, de la Universitat d'Alacant, per la qual s'adjudica la plaça de professor o professora contractats doctors número DC04056 en l'àrea de coneixement de Llenguatges i Sistemes Informàtics. [2019/9718]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 27 de maig de 2019 (DOGV 04.06.2019), i a proposta de la comissió de selecció jutjadora de la plaça de professor/a contractat/da doctor/a número DC04056 de l'àrea de coneixement de Llenguatges i Sistemes Informàtics, Departament de Llenguatges i Sistemes Informàtics, s'adjudica aquesta plaça a Felipe Sánchez Martínez, amb document nacional d'identitat número \*\*\*1259\*\*.  
  
Contra la present resolució, que esgota la via administrativa, es podrà interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar un recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposen els articles 123 i 124 de la Llei 39/2015.  
  
  
Alacant, 11 d'octubre de 2019.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8466, del 17-01-2019 (2018/12731)

Notificació de la sentència dictada en el judici verbal número 335/2018.
------------------------------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/12047


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el judici verbal número 335/2018. [2018/12541]  
En aquest procediment de judici verbal número 335/2018, s'ha dictat la sentència que té l'encapçalament i la dispositiva que literalment diuen així:  
  
«Sentencia número 185/2018  
València, 12 de juliol de 2018  
Desamparados Almenar Belenguer, magistrada jutgessa del Jutjat de Primera Instància número 23 de València, he vist les actuacions de judici verbal seguides amb el número 335/18, a instàncies d'Eliseo Orden Cañizares, representada per la procuradora María Dolores Briones Vives i assistida de la lletrada Sandra Serra Vidal, contra Fermín Lorenzo Aceval García declarat en rebel·lia en exercici d'una acció de reclamació d'una quantitat.  
Dispositiva  
Estime íntegrament la demanda deduïda per Eliseo Orden Cañizares, representat per la procuradora María Dolores Briones Vives, contra Fermín Lorenzo Aceval García declarat en rebel·lia, i condemne el demandat a pagar a l'actor la quantitat de quatre mil huit-cents huitanta-set euros amb trenta-nou cèntims (4.887,39 euros) més els interessos legals des de la data de la interpel·lació judicial (1.03.2018). Impose a les demandades les costes del procediment.  
  
Contra aquesta sentència, que no és ferma, es pot interposar un recurs d'apel·lació per a l'Audiència Provincial en el termini de 20 dies comptats des de l'endemà de la seua notificació.  
Aquesta és la meua sentència, que, jutjant en primera instància, pronuncie, mane i firme.»  
Atés que es desconeix el domicili o la residència actuals de la part demandada, Fermín Lorenzo Aceval García, mitjançant la diligència d'ordenació dictada i de conformitat amb el que disposen els articles 497.2, 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Generalitat Valenciana per a portar a efecte la diligència de notificació de la sentència al demandat rebel.  
  
València, 10 de desembre de 2018.- El lletrat de l'Administració de justícia: Alberto Martínez de Santos.
Diari Oficial de la Generalitat Valenciana


Sumari del DOGV 8473, del 28-01-2019 (2019/708)

CORRECCIÓ d'errades a la Resolució de 8 de gener de 2019, del Rectorat de la Universitat de València, per la qual es convoca l'ampliació d'una borsa de treball temporal del grup A, subgrup A1, de l'escala tècnica superior de prevenció, tècnic o tècnica superior de medi ambient, sector d'administració especial, d'aquesta universitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8473

Data del DOGV
:   28-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/708


Data del document
:   21-01-2019

Organisme emissor
:   Universitat de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades a la Resolució de 8 de gener de 2019, del Rectorat de la Universitat de València, per la qual es convoca l'ampliació d'una borsa de treball temporal del grup A, subgrup A1, de l'escala tècnica superior de prevenció, tècnic o tècnica superior de medi ambient, sector d'administració especial, d'aquesta universitat. [2019/708]  
Advertida errada material en la publicació de la Resolució de 8 de gener de 2019, publicada al Diari Oficial de la Generalitat Valenciana (DOGV) de 14 de gener de 2019, es procedeix a rectificar el següent, en l'annex II, Requisits de les persones aspirants.  
  
On diu:  
«Les persones que desitgen formar part de la borsa, hauran de complir els següents requisits:  
Titulació acadèmica\*: Llicenciatura o Grau en Ciències Ambientals.  
  
Coneixement de valencià: nivell Mitjà C1.  
Altres requisits: estudis formatius de tècnic superior en prevenció de riscs laborals (homologats per la conselleria o el ministeri).»  
  
  
Ha de dir:  
«Les persones que desitgen formar part de la borsa, hauran de complir els següents requisits:  
Titulació acadèmica\*: Llicenciatura o Grau en Ciències Ambientals o en Biologia o en Química o en Geografia i Medi Ambient.  
Coneixement de valencià: Nivell Mitjà C1.  
Altres requisits: estudis formatius de tècnic superior en prevenció de riscs laborals (homologats per la conselleria o el ministeri).»  
  
Aquesta correcció d'errades amplia el termini de presentació de sol·licituds en 5 dies hàbils: des del 30 de gener fins al 5 de febrer de 2019.  
  
  
València, 21 de gener de 2019.- La rectora, p. d. (DOGV 09.07.2018), el gerent: Juan Vicente Climent Espí.
Diari Oficial de la Generalitat Valenciana


Sumari del DOGV 8543, del 08-05-2019 (2019/3481)

Citació a termini a les persones interessades en el procediment ordinari número 1/54/2019.
------------------------------------------------------------------------------------------

### Dades del document

Número de DOGV
:   8543

Data del DOGV
:   08-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3481


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/54/2019. [2019/3481]  
María Dolores Riquelme Cortado, lletrada de l'Administració de justícia de la Sala contenciosa administrativa del Tribunal Superior de Justícia de la Comunitat Valenciana, Secció 1, fa saber que per María del Carmen Costa Delgado, Purificació García Blazquez, Vicente Bolufer Escortell, Antonio Alberto Girbes Faba i Enriqueta Antonia Laguna Esteras, s'ha interposat recurs contenciós administratiu sota el número 1/54/2019 contra l'Acord de 21 de desembre de 2018, del Consell, d'aprovació de les Normes Urbanístiques Transitòries del municipi de Dénia. Publicat en el Diari Oficial de la Generalitat Valenciana número 8466, de 17 de gener de 2019, sobre urbanisme i ordenació del territori.  
  
Cosa que es fa pública als efectes preceptuats en l'article 47.2 de la Llei d'aquesta jurisdicció, i se cita les persones interessades que pogueren tindre interés legítim a sostindre la resolució impugnada, perquè en el termini de 15 dies puguen personar-se de forma legal en les actuacions.  
  
València, 3 d'abril de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8463, del 14-01-2019 (2018/11142)

Notificació de la sentència dictada en el judici verbal número 882/2018.
------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11004


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 882/2018. [2018/11092]  
Procediment: judici verbal número 882/2018.  
De: Zurich Insurance PLC, sucursal a Espanya.  
Procurador: Emigdio Tormo Ródenas.  
Contra: Iberdrola Distribución Eléctrica, SAU.  
En aquestes actuacions seguides a instàncies de Zurich contra Iberdrola s'ha dictat Sentència número 230/2018, el tenor literal de la qual és el següent:  
  
«Procediment: judici verbal número 882/2018.  
Jutgessa que la dicta: María Martínez-Moya Fernández.  
Data: 16 d'octubre de 2018.  
Dispositiva  
Estime la demanda interposada pel procurador Emigdio Tormo Ródenas, en nom i representació de Zurich Insurance PLC, sucursal a Espanya, i condemne Iberdrola Distribución Eléctrica, SAU, al pagament a la part demandant de la quantitat de cinc-cents noranta-cinc euros amb setanta cèntims (595,70 €), així com dels interessos legals corresponents des de la data de presentació de la demanda fins al complet pagament i a l'abonament de les costes processals.  
Notifiqueu aquesta resolució a les parts, i feu-los saber que és ferma al no ser susceptible de recurs d'apel·lació (art. 455.1 LEC).  
Aquesta és la meua sentència, de la qual s'unirà una certificació a les actuacions, definitivament jutjant en primera instància, que pronuncie, mane i signe.»  
  
Publicació. Donada, llegida i publicada va ser l'anterior sentència per la jutgessa que la va dictar, mentre estava celebrant audiència pública el dia de la data, de la qual cosa jo, la lletrada de l'Administració de justícia, en done fe. Benidorm, 16 d'octubre de 2018.  
I atés que el demandat, Iberdrola Distribución Eléctrica, SAU, es troba en parador ignorat, s'expedeix aquest edicte a fi que li valga de notificació de forma deguda.  
  
Benidorm, 24 d'octubre de 2018.- La lletrada de l'Administració de justícia: Susana Lanchas Rodríguez.
Diari Oficial de la Generalitat Valenciana


Sumari del DOGV 8516, del 28-03-2019 (2019/2932)

CORRECCIÓ d'errades de la Resolució de 27 de desembre de 2018, de la presidenta del Consorci Hospital General Universitari de València (CHGUV), per la qual s'aprova l'oferta d'ocupació pública de 2018.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/2932


Data del document
:   12-03-2014

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 27 de desembre de 2018, de la presidenta del Consorci Hospital General Universitari de València (CHGUV), per la qual s'aprova l'oferta d'ocupació pública de 2018. [2019/2932]  
Advertit un error material en l'enunciat de l'apartat cinqué que regula l'oferta d'ocupació pública 2018, del Consorci Hospital General Universitari de València (CHGUV), es procedeix a esmenar-lo, en virtut de l'article 109.2 de la Llei 39/2015, d'1 d'octubre, del procediment administratiu comú de les administracions públiques.  
  
  
On diu:  
«Cinqué. Convocatòria de les proves selectives i desenvolupament de l'oferta. Acumulació de l'oferta d'ocupació pública de 2016»;  
  
Ha de dir:  
«Cinqué. Convocatòria de les proves selectives i desenvolupament de l'oferta».  
  
València, 12 de març de 2019.- La presidenta del CHGUV i consellera de Sanitat Universal i Salut Pública: Ana Barceló Chico.
Diari Oficial de la Generalitat Valenciana


Sumari del DOGV 8546, del 13-05-2019 (2019/3731)

Informació pública de l'aprovació de l'informe ambiental i territorial estratègic de la modificació de les normes d'edificació del Pla general d'ordenació urbana d'Alzira de 2002 i plans parcials PPR03, PPR12, PPR16 i PPR10.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8546

Data del DOGV
:   13-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3731


Data del document
:   05-04-2019

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació de les normes d'edificació del Pla general d'ordenació urbana d'Alzira de 2002 i plans parcials PPR03, PPR12, PPR16 i PPR10. [2019/3731]  
Expedient: 816/2019.  
La Junta de Govern Local, en sessió celebrada en data 2 d'abril de 2019, va adoptar el següent acord:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació de les normes d'edificació del Pla general d'ordenació urbana d'Alzira de 2002 i plans parcials (PPR03-Hort de Galvañon, PPR12-el Racó, PPR16-Santa Marina II i PPR10-Tulell), per no tindre efectes significatius sobre el medi ambient, corresponent continuar la tramitació d'aquesta conforme a la seua normativa sectorial.  
  
Segon  
Ordenar la publicació de la present resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, deixant constància que l'informe ambiental i territori estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del document avaluat en el termini màxim de quatre anys des de la seua publicació.  
  
Tercer  
Notificar el present acord als interessats en l'expedient, perquè en prenguen coneixement i als efectes oportuns.  
  
Quart  
La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, pertoquen en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Cosa que es publica perquè se'n prenga coneixement.  
  
Alzira, 5 d'abril de 2019.- La regidora delegada: Sara Garés Ull.
Diari Oficial de la Generalitat Valenciana


Sumari del DOGV 8522, del 04-04-2019 (2019/2392)

Notificació de la sentència dictada en el judici verbal número 1613/2016.
-------------------------------------------------------------------------

### Dades del document

Número de DOGV
:   8522

Data del DOGV
:   04-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2392


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1613/2016. [2019/2392]  
En el judici ordinari número 1613/2016 s'ha dictat sentència en la qual consta com a demandant Seguros Catalana Occidente i com a demandat Raquel Sautier Ruibal.  
Conforme a la Instrucció 6/12 de la Secretaria General de l'Administració de Justícia queden les actuacions en l'oficina judicial a la disposició de les persones interessades.  
El termini per a recórrer és de 20 dies a comptar des de l'endemà a la seua notificació, i s'han de depositar 50 euros en el compte de consignacions del Jutjat excepte si fora beneficiari de justícia gratuïta.  
Les dades personals que es posen a la disposició de les parts han de ser tractats amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
Torrevieja, 28 de febrer de 2019.- El lletrat de l'Administració de justícia: José Antonio Villalgordo Cárceles.
Diari Oficial de la Generalitat Valenciana


Sumari del DOGV 8695, del 11-12-2019 (2019/9747)

Notificació de la sentència dictada en el procediment ordinari número 1188/2016.
--------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9747


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1188/2016. [2019/9747]  
De: Munne, SL.  
Procuradora: Beatriz Avilés Díaz.  
Contra: Fernández & Román 2013, SLU.  
En aquest procediment ordinari número 1188/2016, seguit a instàncies de Munne, SL, contra Fernández & Román 2013, SLU, s'ha dictat sentència que, literalment, diu el següent:  
  
«Sentència número 6/2018  
Castelló, 15 de gener 2018  
José Antonio Orea Martínez, magistrat jutge del Jutjat de Primera Instància número 1 de Castelló, he vist aquestes actuacions de judici ordinari sobre reclamació de quantitat, seguides davant d'aquest jutjat sota el número 1188 de l'any 2016, a instàncies de Munne, SL (manyaneria artística), representat per la procuradora Beatriz Avilés Díaz i assistit per la lletrada Belén Becerra Serrano contra Fernández & Román 2013, SLU.  
Dispositiva  
Estime la demanda interposada per Munne, SL (serralleria artística), contra Fernández & Román 2013, SLU, i condemne la demandada a pagar a la demandant sis mil dos-cents quaranta euros amb seixanta-huit cèntims d'euro (6.240,68 ?), més l'interés legal des de la interposició de la demanda i les costes processals.»  
  
Notifiqueu a les parts que s'han personat aquesta sentència, contra la qual es pot interposar un recurs d'apel·lació dins del termini dels 20 dies següents a la notificació, sense perjudici de la consignació del depòsit legalment establit.  
I, atés que el demandat, Fernández & Roman 2013, SLU, es troba en rebel·lia processal, s'expedeix aquest edicte a fi que li valga de notificació en deguda forma.  
  
Castelló, 31 de juliol de 2019.- La lletrada de l'Administració de justícia: María Teresa Gavalda Montoliu.
Diari Oficial de la Generalitat Valenciana


Sumari del DOGV 8701, del 19-12-2019 (2019/11965)

Oferta d'ocupació pública de 2019.
----------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11569


Data del document
:   19-11-2019

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * concurs administratiu

Oferta d'ocupació pública de 2019. [2019/11960]  
La Junta de Govern Local, en la sessió celebrada el 19 de novembre de 2019, va aprovar la modificació de l'oferta d'ocupació pública de 2019 de l'Ajuntament de Bétera, com també es va aprovar aquesta, la part dispositiva de la qual es transcriu tot seguit:  
  
Primer. Formar i aprovar l'oferta d'ocupació pública de 2019 de l'Ajuntament de Bétera, d'acord amb l'estructura i els detalls següents:  
  
Segon. Publicar l'oferta d'ocupació pública 2019 al tauler d'edictes de l'Ajuntament i en el diari oficial corresponent, de conformitat amb el que preceptua l'ordenament jurídic vigent.  
  
Tercer. Seguir en l'expedient el procediment i tràmits legalment establits per l'ordenament jurídic vigent.  
  
Cosa que es fa pública, de conformitat amb el que s'estableix en la corresponent Llei de pressupostos generals de l'Estat, en relació amb la Llei 7/1985, de 2 d'abril, reguladora de les bases de règim local, i altres disposicions concordants i aplicables quant a l'aprovació d'ofertes d'ocupació pública en les corporacions locals.  
  
Bétera, 19 de novembre de 2019.- El regidor delegat de Personal: Manuel Pérez Salavert.